اورته آسیا جمهور باشلیغلری نینگ مشوره یی کینگشی، پنج شنبه کونی قزاقستان نینگ پایتختی آستانه ده بولیب اوته دی.
قزاقستان جمهور رئیس لیک سوزلاوچیسی آیدوس اوکیبای، بیرگن اوز بیاناتیده جمهور رئیس نور سلطان نظر بایف نینگ میزبان لیگیده آلیب باریله دیگن جلسه گه تاجکستان، قیرغزستان و اوزبیکستان جمهور باشلیغلری نینگ قتنشیشیدن خبر بیردی.
اوکیبای؛
"خوددی شو بیش تامانلیک اوچره شوونینگ اورته آسیا اولکه لری نینگ مشترک بیره می بولمیش نوروز بیره می نینگ عرفه سیدن بولیب اوتیشی نینگ کتته اهمیتی بار" دیب ایتدی.
اوکیبای، مذکور جلسه نینگ موضوعسی بیلن علاقه لی معلومات بیرمه دی. بیراق تورکمنستان جمهور باشلیغی قربانقلی بیردی محمد اوف نینگ آلدیندن ایریم پروگرامی بولگن لیگی اوچون اونینگ اورنیده مجلس باشلیغی آقچه نور بیردی اوه نینگ قتنشرلیگینی معلوم قیلدی.
تاجکستان جمهور رئیسی امام علی رحمان نینگ چهارشنبه کونی قزاقستان گه رسمی سفر اویوشتیریشینی معلوم قیلگن اوکیبای اوشبو سفر چوکاتیده ایککی تامانلمه، منطقوی و خلق ارا موضوعلرنینگ قولگه آلینیشینی بیلدیردی.
حادثه پایتخت تاشکینت ده یوزبیرگن
